160 Recenzije. 


»Dieu et mon &me« nadovezuje se usko na pređašnji svezak te 
obrađuje odnošaje duše s Bogom ukoliko je od njega stvorena (Mon 
&me et sa crćation) i ukoliko je po krštenju postala dionikom božan- 
skoga života (Mon Ame et son bapteme). 

Sve tri knjižice imadu čisto praktičnu svrhu i ne upuštaju se ni 
u kakvo teoretsko ispitivanje. To im je i prednost obzirom na uporabu. 
ali ujedno i nedostatak kad dolaze u ruke laika, koji ne poznaju do- 
voljno teoloških zasada. Bilo bi stoga poželjno, da je pisac prije svakog 
poglavlja makar kratko sustavno izložio naučavanje Crkve o stvari. 
No svećenicima i bogoslovima doći će dobro za razmatranje. ĐD.G. 


P. Polycarpus Sawicki O. S. P. I Er. — De Missa conventuali in 
capitulis apud religiosos, Cracoviae 1938. str. VI — 158. 

U ovoj radnji autor je lijepo obradio razvoj konventualne mise 
od njezinih početaka do danas. Knjiga ima dva dijela. 

U prvom dijelu izložen je povijesno-pravni razvoj. U tri poglavlja 
ovoga dijela: Od prvih stoljeća crkve do Grgura IX, Od Grgura IX do 
Benedikta XIV i od Benedikta XIV do novoga crkvenog Zakonika, iz- 
neseno je sve što je potrebno znati o ovome predmetu. Autor kritički 
prosuđuje pojedine podatke i dolazi do sigurnih zaključaka. U ovom 
dijelu radnje napomenute su također, naravno kao sporedne, mnoge 
zanimive stvari o počecima ređenja redovnika i postanku kapitula. 

Drugi dio radnje, gdje su obrađene i istumačene norme današnjeg 
crkvenog prava glede konventualne mise, naročito je važan i zanimiv, 
jer ima praktičnu vrijednost. Tu autor govori o obvezi čitanja kon- 
ventualne mise, težini obveze i njezinom prestanku. Iako se u svemu 
ne bi složili s autorovim izvodima i zaključcima, ipak, priznajemo, ovaj 
je dio veoma dobro obrađen. 

Iza ovoga dodana su još neka pitanja iz liturgičnog prava koja se 
odnose na ovaj predmet. 

U Dodatku je pisac napomenuo glavne stvari o svome Redu i o 
konventualnoj misi u njemu. 

Ovo je djelo prvo svoje vrste, zato je tim važnije. Ono je posebno 


vrijedno za kanonike i redovnike, pa ga preporučamo. 
. PRiBe EreDi Dr. K. Karin 


—— 

Uredio: Dr. Đuro Gračanin. 


